**Javaslat**

**a járásszékhely múzeumok szakmai támogatása című pályázaton való részvételre**

Az emberi erőforrások minisztere- a belügyminiszterrel és a pénzügyminiszterrel egyetértésben - pályázatot hirdet a Magyarország 2020. évi központi költségvetéséről szóló 2019. évi LXXI. törvény 3. melléklet II. 4*.* b)szerinta járásszékhely múzeumok szakmai támogatására.

A pályázat célja:

**A támogatásból a megelőző állományvédelem modellértékű jó gyakorlatának kialakítására, raktári egységek állományvédelmi fejlesztésére lehet támogatást igényelni a kulturális örökség megóvása érdekében.**

A részletes pályázati felhívás megtalálható az alábbi linken:

<https://www.kormany.hu/download/b/b6/d1000/2020_J%C3%A1r%C3%A1sz%C3%A9khely_p%C3%A1ly%C3%A1zati%20ki%C3%ADr%C3%A1s.pdf#!DocumentBrowse>

**A pályázat célja:**

A fejlesztés keretében - hosszú távú, több lépcsős állományvédelmi stratégiába illeszkedve- egyes raktári egységek állományvédelmi helyzetének átfogó rendezése valósítható meg, melynek során

* a raktárhelyiségek/raktári egység állagvédelmi felújítása, átalakítása,
* raktárhelyiség nyílászáróinak fény- és hővédelmének biztosítása (kültéri vagy beltéri árnyékolók, roló, függöny, spaletta, fólia) rovarhálók, IR és UV mentes (alacsony hőkibocsátású) műtárgybarát izzók beszerzése, felszerelése,
* kulturális javak biztonságos tárolásához az állományvédelmi előírásoknak megfelelő nyitott vagy zárt bútorzat beszerzése, amely az adott anyagfajtáknak biztonságot nyújt, nem bocsát ki szerves savakat, oldószereket és egyéb műtárgykárosodást okozó anyagokat,
* műtárgykörnyezetet szabályozó-ellenőrző berendezések beszerzése (párásító, szárító berendezések, mérőműszerek), melyek rendszeres üzemszerű használatra alkalmasak, hitelesíthetők vagy kalibrálhatók,
* légtisztító és levegőfertőtlenítő berendezések beszerzése, melyek ózont nem bocsátanak ki, tartós üzemszerű használatnak megfelelnek,
* meglévő berendezések javítása, karbantartása, szűrők cseréje,
* kártevő mentesítés, fertőtlenítés (elsőbbséget élveznek a vegyszermentes megoldások, egyéb esetekben a használni kívánt mentesítő anyag előzetes tesztelését követően egészségügyi gázmester felkérésével, garancia vállalást követően) valósítható meg.

**A pályázaton vissza nem térítendő költségvetési támogatás igényelhető.**

**Egy pályázó maximum öt millió Ft támogatásban részesülhet.**

(Sikeres pályázat esetén a támogatás végső felhasználásának határideje: 2021. december 31.)

Apályázati adatlap benyújtása: az ÖNEGM rendszerben rögzített és letöltött adatlapot és a további dokumentumokat elektronikus hitelesítéssel ellátva elektronikus úton kell benyújtani a Személyre Szabott Ügyintézési Felületenkeresztül a Kincstár területileg illetékes szervéhez.

**Folyamatban van aGyörffy István Nagykun Múzeum Rónai Malomban található gyűjteményének az áthelyezése a Laktanyában kialakítandó új raktárba.**

A 2019-ben hasonló címmel megjelent pályázaton négy millió forint támogatást kapott az Önkormányzat a pályázat szakmai programjában megfogalmazott célok megvalósítására. Az új raktárhelyiségek raktári fémpolcokkal és textilszekrénnyellesznek felszerelve, valamint villanyszerelési és kőműves munkálatokkal kerülnek előkészítésre a raktárhelyiségek.

A további fejlesztéshez a Múzeum szakmai fejlesztési programjában leírt feladatok megvalósítására, például azállományvédelmi, szabályozó-ellenőrző berendezések beszerzésére, kártevő mentesítésre, fertőtlenítésre, nyílászárók fény és hővédelmének biztosítására(árnyékolók, roló, spaletta, fólia, rovarháló), IR és UV mentes műtárgybarát izzók beszerzésére lesz lehetőség eredményes pályázat esetén.

**Javaslom, hogy Karcag Városi Önkormányzat Képviselő-testülete a járásszékhely múzeumok szakmai támogatása című pályázaton5 millió Ft vissza nem térítendő költségvetési támogatásra nyújtsa be a pályázatát.**

A pályázat benyújtásához szükséges szakmai dokumentumokat a Györffy István Nagykun Múzeum igazgatója előkészíti,a további feladatokat a Karcagi Polgármesteri Hivatal végzi el.

A javaslatot az Oktatási, Kulturális és Sport Bizottság megtárgyalta és elfogadásra javasolja.

**……../2020. (VII. 09.) „kt.” sz. h a t á r o z a t**

**a járásszékhely múzeumok szakmai támogatása című pályázaton való részvételről**

Karcag Városi Önkormányzat Képviselő-testülete (továbbiakban: Képviselő-testület) a Magyarország Alaptörvénye 32. cikk (1) bekezdés b) és e-f) pontjában és a Magyarország helyi önkormányzatairól szóló 2011. évi CLXXXIX törvény10. § (1) bekezdésében biztosított jogkörében eljárva az alábbiak szerint dönt:

1. A Képviselő-testület egyetért és támogatja, hogy Karcag Városi Önkormányzat a járásszékhely múzeumok szakmai támogatása című pályázatra **bruttó ötmillió Ft** vissza nem térítendő támogatásra benyújtsa a pályázatát.
2. A Képviselő-testület utasítja a Györffy István Nagykun Múzeum igazgatóját, hogy a pályázat benyújtásához szükséges szakmai dokumentumokat határidőre készítse el.
3. A Képviselő-testület felkéri a Karcagi Polgármesteri Hivatal Jegyzői Irodáját, hogy határidőre nyújtsa be a pályázatot.

4. A Képviselő-testület felhatalmazza Karcag Városi Önkormányzat polgármester-helyettes alpolgármesterét, hogy a határozat 1. pontja szerinti pályázati eljárással kapcsolatos dokumentumokat, szerződéseket és azok esetleges szükséges módosításait aláírja.

**Felelős**: Rózsa Sándor jegyző

 Dr. Nagy Molnár Miklós igazgató

**Határidő:**2020. december 31.

**Erről értesülnek:**

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Jegyzője, helyben
3. Karcagi Polgármesteri Hivatal Aljegyzői Iroda, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, helyben
5. Karcagi Polgármesteri Hivatal Nagyné Major Mária, intézményi és civil kapcsolatok ügyintézője, helyben
6. Györffy István Nagykun Múzeum dr. Nagy Molnár Miklós igazgató, 5300 Karcag, Kálvin u. 4.

K a r c a g, 2020. június 25.

 **(: Gyurcsek János :)**

polgármester-helyettes

 alpolgármester